Luwalhati Antonino

Si Luwalhati Lopez Ricasa-Antonino (Oktobre 22, 1943 – Oktobre 30, 2023) sarong Filipinang politiko na nagsirbe bilang chairperson kan Mindanao Development Authority (MinDA) poon 2010 sundo' 2016 sa ki Presidenteng Benigno Aquino III administrasyon. Siya dati nagsirbe bilang myembro sa House of Representatives representado an Enot na distrito nin South Cotabato poon  1992 abot 2001. Sa huring nasambit na opisina, siya sinundan ni agom niyang si Adelbert Antonino, asin nasalidan man ini kan aki nindang babae na si Darlene Antonino Custodio. An saiyang agom asin aking babae pareho man nagsirbe komo mga alkalde nin General Santos.

Karera politika
Si Antonino nagsirbe bilang representante para sa Enot na distrito nin South Cotabato sa tolong surunod-sunod na termino (Ika-9 abot Ika-11ng Kongreso) poon 1992 sundo 2001. Sa laog kaining mga taon, siya nagsirbe man bilang presidente kan Mindanao Lawmakers Association (MLA), sarong 50-myembrong kaburunyogan nin mga myembro haleng Mindanao.

Kan siya yaon sa Kongreso, si Antonino kapot an chairmanship sa Foreign Affairs Committee, asin vice-chairmanship kan Appropriations Committee.

Kan Septyembre 2010, si Antonino nanombrahan nani Presidente Benigno Aquino III bilang chairperson kan Mindanao Development Authority (MinDA), na siya an pinakaenot na babae nagkapot kan siring na katongdan.

Buhay personal
Si Antonino namundag sa Upi (ngonyan Maguindanao del Norte) asin pinadakula sa Kiamba (ngonyan Sarangani)—kaidto, an parehongduwang banwaan sakop pa kan dai-pa-banga na probinsya nin Cotabato. Si Antonino kasal ki dating representante asin dating alkalde kan General Santos na si Adelbert Antonino. An saiyang mgam aking babae mga dati man na representante asin alkalde nin  General Santos Darlene Antonino Custodio asin restaurateur na si Eliza Bettina R. Antonino.

Si Antonino nakamit niya an bachelor's degree sa Chemical Engineering sa University of Santo Tomas asin saiyang Masters sa Business Administration (MBA) sa Ekonomiks sa New York University. Pakakua niya kan saiyang master's, siya nakontrata komo economic and statistical analyst sa United Nations Conference on Trade and Development sa New York City.

Si Antonino nagadan kan 30 Oktobre 2023, sa edad na 80.

Toltolan

Category:1943 births
Category:2023 deaths
Category:Members of the House of Representatives of the Philippines from South Cotabato
Category:Nationalist People's Coalition politicians
Category:University of Santo Tomas alumni
Category:People from South Cotabato
Category:Heads of government agencies of the Philippines
Category:Benigno Aquino III administration personnel
Category:Duterte administration personnel
Category:Women members of the House of Representatives of the Philippines